Loftrýmisgæsla Atlantshafsbandalagsins við Ísland að hefjast Loftrýmisgæsla Atlantshafsbandalagsins við Ísland hefst að nýju mánudaginn 13. apríl með komu flugsveitar bandaríska flughersins . Alls munu um 200 liðsmenn taka þátt í verkefninu og til viðbótar starfsmenn frá stjórnstöð NATO í Uedem , Þýskalandi ( Combined Air Operations Center ) . Flugsveitin kemur til landsins með fjórar F - 15 orrustuþotur og eina KC - 135 eldsneytisbirgðaflugvél . Gert er ráð fyrir aðflugsæfingum að varaflugvöllum á Akureyri og Egilsstöðum á tímabilinu 15. - 17. apríl . Verkefnið verður framkvæmt með sama fyrirkomulagi og fyrri ár og í samræmi við loftrýmisgæsluáætlun NATO fyrir Ísland . Ráðgert er að verkefninu ljúki um miðjan maí . Verkefnið er framkvæmt af starfsmönnum Landhelgisgæslu Íslands á Öryggissvæðinu á Keflavíkurflugvelli .